 दौनें देशें दे बजूद गी कायम रक्खने ते इंदे बसनीकें दी बेहतरी लेई भारत ते पाकिस्तान बश्कार शांति बड़ी गै जरूरी ऐ।  मौजूदा समें च इक दूए उप्पर लाए जाने आहले आरोपें ते प्रत्यारोपें दे सिलसिले गी रोकदे होई दौने देशें बश्कार पैदा होए दे लड़ाई दे संकट गी टालने दी लोड़ ऐ।  हालांकें इस समे दरान पाकिस्तान धरती उप्पर पनपा करदे आतंकवाद दे खलाफ कड़ी कार्यवाई करै ब नमीं दिल्ली अपनी बक्खी दा किश खास नेईं करा करदी जेहदी बजाह कन्नै देश च लोकतांत्रिक रूप कन्नै चुनी गेदी सरकार ते नागरिक समाज कमजोर हुंदा जा करदा ऐ।  दौनें देशें दे लोकें गी आपसी सद्भावना बनाई रक्खने लोड़चदी की जे एह आम लोकें दी भलाई लेई जरूरी ऐ।  दौनें देशें दै लोकें गी आपसी सद्भावना बनाई रक्खने लोड़चदी की जे एह आम लोकें दी भलाई लेई जरूरी ऐ।  दौनें देशें दे नागरिक समाज गी लोड़चदा ऐ जे ओह अपनी-अपनी सरकार उप्पर दवाब कायम करन जेहदे मुजब दौने देशें बश्कार आपसी गल्लबात दे जतने गी ईमानदारी कन्नै तेज कीत्ता जाई सकै।  शांति वार्ता कन्नै जोहड़ा लाह होने आहला ऐ उस्सी नकारेआ नेईं जाई सकदा ऐ।  दौनें देशें दे लोकें दी आपसी मेलजोल गी बी मजबूत कीत्ते जाने दी लोड़ ऐ की जे एह्‌दे थमां पैह्‌ले बी एहदे कन्नै दौनेदिएं सरकारें गी शांति दी राह उप्पर अग्गे बधने च सैहयोग थ्होआ ऐ।  बे-जकीनी दे म्होल गी बदलदे होर्ठ ओहदी थाहरै उप्पर आपसी विश्‍‍‍‍‍वास ते सोहार्द दा वातावरन तैआर कीत्ते जाने दी लोड़ ऐ।  कुसै बी बजाह कन्नै दौने देशें बश्कार जारी शांति प्रक्रिया गी बद नेईं कीत्ता जाना लोड़चदा।  हाल च होए दे किश घटनाक्रमें थमां पता लग्गदा ऐ जे किस चाल्ली किश सोआर्थी तत्वें दी शांति गी भंग करने च अपनी भूमका नभाई ऐ।  दौनें देशें च मजूद इनें तत्वें गी बक्ख करने दी लोड़ ऐ तां जे शांति वार्ता तेजी कन्नै अग्गै बधी सकै।